Meny

Leter du etter noe? Prøv et søk i alt innholdet vårt

Logg inn

Kundeservice

Bli abonnent

Noe gikk galt, trykk for å prøve igjen.

Hei,

Min side

Kundeservice

Logg ut

Bli abonnent

Du er innlogget som

Vi finner ikke et aktivt abonnement på din bruker.

Sjekk min Schibsted-konto

Bli abonnent

Kundeservice

Logg ut

Hvorfor kjenner vi deg igjen?

Schibsted-konto, tidligere SPiD, er vårt digitale påloggings- og betalingssystem. Dette er en felles pålogging- og betalingsløsning for flere norske medienettsteder (Adressa, SMP, VG, Finn etc..)

Les mer om Schibsted-konto her

Innhold

Forside

Nyheter

Sport

Tips oss

Webkamera

Fly

Skip

Vær

Bolig

Dødsannonser

Kundeservice

Folk

Torg

Kundesenter

Les eAvis

Løssalg

Personvernpolicy

Bedriftsannonser

Facebook

Twitter

RSS

Til toppen

Forside

Nyheter

Sport

Tips oss

Webkamera

Fly

Skip

Vær

Bolig

Privat barnehage frykter at de blir «nedlagt» av kommunen

Oppvekstsjefen garanterer ikke tilskudd. Men hun setter pris på Barnetun.

Pluss

Publisert:
04 september 2019 18:25
Sist oppdatert:
04 september 2019 18:28

Styrelder Jon Martin Flatås og styrer Linn Almendingen frykter for Barnetun barnehages fremtid, og har foreldrene i ryggen - i bokstavelig forstand.
Foto: Simon Aldra

SimonAldra

Mobil: 48514196

E-post: [email-masked]

Hvor Barnetun barnehage skal være har vært diskutert mye i senere måneder. Barnehagens leiekontrakt med Brønnøy kommune er oppsagt fra 2020 og barnehagen leter etter nye lokaler. Den har ønsket å kjøpe eller leie lokalene til den nedlagte kommunale barnehagen Flaggstanghaugen. Saken ble i sommer utsatt av kommunestyret, etter at Formannskapet støttet rådmannens innstilling om å si nei.

Det er lite trolig at man kan bygge nye lokaler med den korte tidsfristen, det er heller ikke sikkert hva det vil koste.

Private barnehager i Brønnøy får mindre penger - dette er grunnen

Dessuten er det et spørsmål om Brønnøy kommune vil gi barnehagen tilskudd i nye lokaler. Barnehager får tilskudd basert på driftsnivået i de kommunale barnehagene, men da må kommunen godkjenne barnehagen. Barnehagen kan drives videre uten tilskudd, men det vil bli dyrt å ha barn i barnehagen.

Les oppvekstsjefens kommentar lenger ned i saken.

Frykter de mister tilskudd

Nå frykter barnehagen for fremtiden, og mandag samlet et stort antall foreldre, ansatte og barn seg for å vise sin støtte til barnehagen.

– Vi har møte med oppvekstavdelingen denne uken. Vi håper saken kommer opp til behandling i kommunestyret i oktober, sier styrer Linn Almendingen til BAnett.

Barnetun-saken blir ikke klar til neste ukes varatunge kommunestyremøte

Saken utsettes.

Barnehagen forventer ny godkjenning, men frykter at kommunen ikke skal gi dem kommunalt tilskudd.

– Ber dere ikke reelt sett kommunen om å legge ned en kommunal barnehage for at dere skal kunne drive videre?

– Så lenge vi tilfredsstiller krav bør vi bli godkjent, mener Almendingen.

Styrelder Jahn-Karsten Nielsen tar ordet.

– Det vil være forferdelig om de skal legge ned den mest populære barnehagen basert på skjønn. Det er den med størst søkerantall. Barnehage er et viktig kriterium for å flytte hjem.

Det er trykket stemning når regnet sender alle de tilstedeværende innendørs. Denne unge karen bidrar til å løfte stemningen litt.  Foto: Simon Aldra

– Føler de vil ha oss bort

– Hvilke signaler får dere fra kommunen?

– I mai sa de i formannskapet at de mener det ikke er plass til alle barnehagene og at de kan kutte en til. Da virker det lett for kommunen å ta oss når vi mangler lokaler. Men vi ønsker å drive videre. Slik det har vært nå har jeg oppfattet at det er lett å spenne bein under oss. Men jeg har tro på at det er nye folk på oppvekstsiden som ikke nødvendigvis ser likt på det. Jeg sitter med en følelse av at de vil ha oss bort og det er ikke rettferdig bare fordi vi mangler hus akkurat nå, sier han.

– Legger vel ned her neste gang

Jon Martin Flatås har barn i Barnetun, og er redd for å miste barnehagen. Lill Kari Brønmo Elden hadde barn i barnehagen tidligere, og sier at den fremsto unik på den tiden.  Foto: Simon Aldra

BAnett snakker med flere foreldre som har møtt opp for å vise sin misnøye mandag. De er alle sterkt positive til barnehagen.

Jon Martin Flatås har en treåring i barnehagen og har et til barn på vei. Familien har også en åtteåring som gikk i barnehagen og var fornøyd.

– Treåingen begynte her etter at Flaggstanghaugen ble lagt ned. Det er vel her de legger ned neste gang sånn at vi ikke har en plass å ha barna. Denne barnehagen har jo god økonomi, så det er trygg drift, sier han.

Han får støtte fra Lill Kari Brønmo Elden. Hun har ikke barn i banehagen nå, men hadde begge døtrene i den.

– Det er syv år siden de gikk ut, men vi var veldig fornøyd med Barnetun. Det passet oss perfekt da vi kom flyttende til og fikk plass ved en tilfeldighet. Allerede da så vi at dette var noe unikt, mener hun.

– Ungene vil til barnehagen på fritiden

Marianne Fredriksen og Sindre Vikshåland har sitt tredje barn i barnehagen. I forgrunnen leker barna Mayah (8, f.v.), Norah (4) og Sarah (9).  Foto: Simon Aldra

Marianne Fredriksen og Sindre Vikshåland har sitt tredje barn i barnehagen, nærmere bestemt fireåringen Norah.

– Vi er så heldige at hun er ferdig til sommeren. Måten kommunen har behandlet barnehagen på er ikke optimalt. Det snart ikke igjen barnehager i bykjernen. Vi har vært fornøyd hele veien med de ansatte og lokalene, selv om lokalene ikke har vært optimalt. Ungene vil til barnehagen når de har fri for å være på uteområdet, forteller de.

Trist om barnehagen legges ned

Sigrid og Asbjørn Fagerlund håper å få beholde barnehagen.  Foto: Simon Aldra

BAnett møter også Sigrid og Asbjørn Fagerlund som har flyttet til Brønnøysund fra Tromsø.

– Vi har to unger i barnehagen og en som har begynt på skolen, sier Asbjørn.

De har hatt eldstedatteren i forskjellige barnehager i Tromsø og Brønnøysund.

– Vi har blitt veldig glad i denne barnehagen. Den har unike kvaliteter og virker ekstremt veldrevet. Det har alltid virket på oss som at de som arbeider her har litt overskudd, og det serveres mat her. Det pedagotiske og omsorgsmessige holder også høy kvalitet. Da vi kom hit hadde barnehagen et godt rykte, sier han videre.

– Vi er veldig fornøyde og syns det vil være veldig trist om barnehagen legges ned, sier Sigrid.

Oppvekstsjefen: Barnetun et godt tilskudd

Det er Brønnøy kommunes administrasjon, her ved rådmann Helge Thorsen og oppvekstsjef Cathrine Theting, som i stor grad kan avgjøre Barnetuns skjebne. Theting vil ikke garantere at barnehagen får godkjenning for tilskudd etter flytting.  Foto: Bård Pedersen

Onsdag sender oppvekstjef Cathrine Theting i Brønnøy en e-post til BAnett om temaet.

– Oppvekstsjefen i Brønnøy har i dag hatt et godt og avklarende møte med barnehagestyrer Linn Almendingen og representanter fra styret i den foreldredrevne barnehagen. I møtet ble det oppklart en del misforståelser rundt forventninger til videre prosess etter forrige møte som ble avholdt 20. mai i år, innleder Theting.

Hun skriver at hun har stor forståelse for engasjementet rundt barnehagen og at usikkerhet rundt lokaler fra sommeren 2020 gjør situasjonen usikker.

– Barnetun har vært et godt tilskudd til barnehagetilbudet i Brønnøy i mange år, men kommunen har lenge signalisert at lokalene som barnehagen bruker i dag er ønsket til andre behov, derfor ble den midlertidige leieavtalen sagt opp med virkning fra juli 2020, skriver hun videre.

Hun peker videre på at barnetallet i kommunen går ned, og at kommunen selv har ledige plasser i alle barnehagene og mener dette tilsier at de ikke vil bli fylt opp i de kommende årene.

Negativ utvikling kan få betydning

– Eventuelt nye tilskuddssøknader som kommer til Brønnøy kommune må derfor behandles med utgangspunkt i denne negative utviklingen. Dette er en realitet basert på tall, selv om oppvekstsjefen har stor forståelse for at slike saker oppleves som vanskelige.

– Betyr dette at Brønnøy kommune vil avvise en søknad fra Barnetun om tilskudd?

– Nei, dette betyr bare at vi tok initiativ til et møte med Barnetun og at vi i dette møtet fikk avklart noen misforståelser rundt hvor saken lå etter forrige møte den 20.05, svarer Theting.

Nye lokaler krever ny godkjenning

– Om Barnetun fortsatte i samme lokaler, måtte de da ha søkt om godkjenning igjen?

– Alle søknader om tilskudd fordrer først en godkjent søknad for lokaler. Størrelsen på lokalene vil bestemme hvor mange barn man kan søke tilskudd for bl.a. Nå går den midlertidige leieavtalen Barnetun har hatt i nåværende lokaler ut, dermed må de ha ny godkjenning i nye lokaler og dermed også søke nytt tilskudd. Det har ikke kommet noen søknad og dermed er den heller ikke behandlet. Når og hvis søknaden kommer vil den bli behandlet på ordinær måte.

– Må se på grunnlaget

– Barnehagen sier til oss at de har en følelse av at dere «vil ha dem bort» og at det er lett å «spenne ben» under dem. Kjenner du deg igjen i det?

– Som oppvekstsjef er jeg glad for alle gode tilbud som gis til barn i Brønnøy, men som tilskuddsmyndighet vil jeg måtte se på helheten og at grunnlaget er forsvarlig for årene fremover hvis det kommer nye søknader inn.

Hun opplyser videre at det er barnehagemyndigheten i kommunen som har delegert myndighet til å behandle søknader om tilskudd, i praksis oppvekstkontoret.

Ordfører mener at Barnetun feilinformerer om regelverk

Johnny Hanssen reagerer på formuleringer i leserinnlegg.

Rådmannen mener at lave barnetall tilsier å legge ned en barnehage

– Husk at rådmannen bestemmer ingenting

Rådmannen vil ikke selge eller leie ut Flaggstanghaugen barnehage til Barnetun

Barnetun barnehage er interessert i Flaggstanghaugen-lokalene

Foreslår salg eller utleie i epost.

Vis flere

Pluss

Dette svarte kandidatene på «det vanskelige spørsmålet»

Under onsdagens valgdebatt innledet debattleder med å utfordre partiene.

Se hele valgdebatten i Brønnøy

Fem lag og foreninger samler seg om «realiserbart» kulturhus

Men hva det skal koste, det vet de ikke.

Facebook

Twitter

RSS

Bli abonnent

Ansvarlig redaktør og daglig leder

Matti Riesto

Nyhetsredaktør

Bård Pedersen

Annonsesjef

Kehinde Karlsen

Adresse

Brønnøysunds Avis AS
Storgata 23 /postboks 38
8901 Brønnøysund

Redaksjonen

[email-masked]

Annonseavdelingen

[email-masked]

Kundeservice

750 18 400

Brønnøysunds Avis arbeider etter Vær Varsom-plakatens
regler for god presseskikk. Se også Redaktøransvar.
Brønnøysunds Avis har ikke ansvar for innhold på eksterne nettsider som det lenkes til.
Alt innhold er opphavsrettslig beskyttet 2019 © Brønnøysunds Avis. Powered by Escenic.

Informasjon om bruk av «cookies» og personvernpolicy.

Tips oss

Har du et nyhetstips?

Her kan du sende inn ditt nyhetstips via skjemaet nedenfor.

Ditt navn

E-postadresse

Telefon

Hva vil du tipse om?

Send tips

Brønnøysunds Avis samarbeider med
Schibsted

Hvorfor ser du denne annonsen?

Du ser denne annonsen ettersom nettstedet du besøker til stor del finansieres av annonseinntekter. Noen annonser ser du fordi vi tror de kan interessere deg. Vi antar dette basert på din tidligere aktivitet på Schibsted og samarbeidende mediehus sine nettsteder og apper.

Administrer dine annonseinnstillinger

Du kan selv styre hvilke annonser du ser ved å endre dine innstillinger.

Om Schibsted og annonsering

Schibsted er et etablert mediekonsern med hovedkontor i Oslo, som eier nettsteder som for eksempel VG, Aftenposten, Finn og E24.

Les mer om annonsering på Schibsted